CELEX: 62007TJ0352
Language: sl
Date: 2009-01-14 00:00:00
Title: Sodba Sodišča prve stopnje (peti senat) z dne 14. januarja 2009.#Komisija Evropskih skupnosti proti Rednap AB.#Arbitražna klavzula - Pogodbe, sklenjene v okviru četrtega okvirnega programa za raziskave, tehnološki razvoj in predstavitvene dejavnosti - Projekta Rise in Healthline - Neusklajenost dela prijavljenih stroškov s pogodbenimi določbami - Vračilo dela plačanega predplačila - Postopek izdaje zamudne sodbe.#Zadeva T-352/07.

Sodba Sodišča prve stopnje (peti senat) z dne 14. januarja 2009 – Komisija proti Rednap
      (Zadeva T-352/07)
      „Arbitražna klavzula – Pogodbe, sklenjene v okviru četrtega okvirnega programa za raziskave, tehnološki razvoj in predstavitvene dejavnosti – Projekta Rise in Healthline – Neusklajenost dela prijavljenih stroškov s pogodbenimi določbami – Vračilo dela plačanega predplačila – Postopek izdaje zamudne sodbe“
      Postopek – Predložitev Sodišču na podlagi arbitražne klavzule – Pogodba o dodelitvi finančne pomoči Skupnosti za izvedbo projekta na področju raziskav, tehnološkega razvoja in predstavitvenih
         dejavnost – Ugotavljanje nepravilnosti – Zahtevek za povračilo predplačila, ki se je povečal zaradi obresti – Zamudne obresti (člen 238 ES) (Glej točke 43, 48 in 49.)
      
      Predmet 
      
         
               Tožba, ki jo je na podlagi člena 238 ES vložila Komisija, da bi dobila povrnjen del predplačila, ki ga je plačala Skupnost
                  v okviru pogodb DE 3010 (DE) Rise in HC 4007 (HC) Healthline, in plačilo zamudnih obresti.
               
            Izrek 
      
         
                  1)
               
               
                  
               
               
                  	Rednap AB se naloži, da Komisiji povrne znesek 334.375,49 EUR. 
               
            
         
                  2)
               
               
                  
               
               
                  	Rednap se naloži, da Komisiji plača zamudne obresti od zneska 219.125,22 EUR od 1. junija 2002 do celotnega plačila dolga
                     po zakonski obrestni meri, določeni v grškem pravu, pri čemer ta obrestna mera od 1. avgusta 2007 ne sme preseči 11,75 % na
                     leto.
                  
               
            
         
                  3)
               
               
                  
               
               
                  	Rednap se naloži, da Komisiji plača zamudne obresti od zneska 115.250,27 EUR od 31. maja 2002 do celotnega plačila dolga po
                     zakonski obrestni meri, določeni v grškem pravu, pri čemer ta obrestna mera od 1. avgusta 2007  ne sme preseči 11,75 % na
                     leto. 
                  
               
            
         
                  4)
               
               
                  
               
               
                  	Rednap se naloži plačilo stroškov.